CELEX: 32006R1994
Language: et
Date: 2006-12-27 00:00:00
Title: Komisjoni määrus (EÜ) nr 1994/2006, 27. detsember 2006 , millega avatakse ühenduse 2007. aasta tariifikvoodid lammaste, kitsede, lambaliha ja kitseliha suhtes

30.12.2006        ET                      Euroopa Liidu Teataja                                  L 413/3
                             Komisjoni määrus (EÜ) nr 1994/2006,
                                        27. detsember 2006,
  millega avatakse ühenduse 2007. aasta tariifikvoodid lammaste, kitsede, lambaliha ja
                                           kitseliha suhtes
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 19. detsembri 2001. aasta määrust (EÜ) nr 2529/2001 lambaliha- ja
kitselihaturu ühise korralduse kohta,1 eriti selle artikli 16 lõiget 1,
ning arvestades järgmist:
(1)     2007. aastaks tuleks avada ühenduse tariifikvoodid lamba- ja kitseliha suhtes.
        Määruses (EÜ) nr 2529/2001 nimetatud tollimaksud ja kogused tuleks kindlaks
        määrata kooskõlas asjaomaste 2007. aastal kehtivate rahvusvaheliste kokkulepetega.
(2)     Nõukogu 18. veebruari 2003. aasta määruses (EÜ) nr 312/2003 (millega ühenduses
        rakendatakse ühelt poolt Euroopa Ühenduse ja selle liikmesriikide ning teiselt poolt
        Tšiili Vabariigi vahelises assotsieerimislepingus ettenähtud tariifieeskirju)2 on
        sätestatud, et 1. veebruarist 2003 avatakse tootekoodile 0204 täiendav kahepoolne
        tariifikvoot 2 000 tonni, mida suurendatakse igal aastal 10 % esialgsest kogusest. Tšiili
        GATTi/WTO koodile lisatakse seepärast veel 200 tonni ja mõlema kvoodi haldamist
        tuleks 2007. aasta jooksul jätkata samal viisil.
(3)     AKV riikidele on Cotonou lepingu3 alusel antud teatavad lamba- ja kitseliha
        tariifikvoodid.
(4)     Teatavad kvoodid on määratud ajavahemikuks, mis kestab antud aasta 1. juulist
        järgmise aasta 30. juunini. Et käesoleva määruse kohast importimist tuleks hallata
        kalendriaasta alusel, moodustavad vastavalt asjaomaste kvootide suhtes
        kalendriaastaks 2007 kindlaks määratud kogused poole ajavahemikuks 1. juuli 2006 –
        30. juuni 2007 määratud kogusest ning poole ajavahemikuks 1. juuli 2007 – 30. juuni
        2008 määratud kogusest.
1
        EÜT L 341, 22.12.2001, lk 3. Määrust on viimati muudetud määrusega (EÜ) nr 1782/2003 (ELT L 270,
        21.10.2003, lk 1).
2
        ELT L 46, 20.2.2003, lk 1. Määrust on muudetud komisjoni määrusega (EÜ) nr 305/2005 (ELT L 52,
        25.2.2005, lk 6).
3
        EÜT L 317, 15.12.2000, lk 3.
 ---pagebreak--- L 413/4           ET                       Euroopa Liidu Teataja                               30.12.2006
(5)     Et tagada ühenduse tariifikvootide nõuetekohane toimimine, tuleb kindlaks määrata
        rümba massi ekvivalent. Et teatavate tariifikvootide puhul on võimalik importida kas
        elusloomi või nende liha, on nõutav ka ümberarvestuskoefitsient.
(6)     Seetõttu tuleks lamba- ja kitselihatoodete kvoote erandina komisjoni 26. juuni 1995.
        aasta määrusest (EÜ) nr 1439/95 (millega kehtestatakse nõukogu määruse (EMÜ) nr
        3013/89 üksikasjalikud rakenduseeskirjad lamba- ja kitselihatoodete impordi ja
        ekspordi osas)4 hallata kooskõlas määruse (EÜ) nr 2529/2001 artikli 16 lõike 2
        punktiga a. Seda tuleks teha kooskõlas komisjoni 2. juuli 1993. aasta määruse (EMÜ)
        nr 2454/93 (millega kehtestatakse rakendussätted nõukogu määrusele (EMÜ) nr
        2913/92, millega kehtestatakse ühenduse tolliseadustik)5 artiklitega 308a, 308b ja
        artikli 308c lõikega 1.
(7)     Käesolevast määrusest tulenevaid tariifikvoote, kui neid hallatakse süsteemi “kes ees,
        see mees” kohaselt, ei tuleks esialgu käsitada kriitilistena määruse (EMÜ) nr 2454/93
        artikli 308c tähenduses. Seepärast tuleks tollile anda luba loobuda tagatisenõudest
        kaupade puhul, mis imporditi esialgu nende kvootide alusel kooskõlas määruse (EMÜ)
        nr 2454/93 artikli 308c lõikega 1 ja artikli 248 lõikega 4. Ühest haldussüsteemist teise
        siirdumisega seonduvate eripärade tõttu ei kohaldata kõnealuse määruse artikli 308c
        lõikeid 2 ja 3.
(8)     Tuleks selgeks teha, millised toodete päritolu tõendavad tõendid tuleb esitada, et
        kasutada tariifikvoote süsteemi “kes ees, see mees” alusel.
(9)     Kui ettevõtjad esitavad importimiseks ette nähtud lambalihatooted tolliasutustele, on
        tollil raske kindlaks teha, kas tegemist on kodulamba või muude lammaste lihaga,
        kuigi nende suhtes tuleb kohaldada erinevat tollimaksumäära. Seepärast on asjakohane
        näha ette, et päritolutõend sisaldaks vastavat selgitust.
(10)    Vastavalt nõukogu 16. detsembri 2002. aasta direktiivi 2002/99/EÜ (milles
        sätestatakse inimtoiduks ettenähtud loomsete saaduste tootmist, töötlemist, turustamist
        ja ühendusse toomist reguleerivad loomatervishoiu eeskirjad)6 II peatükile ja nõukogu
        18. detsembri 1997. aasta direktiivile 97/78/EÜ (milles sätestatakse kolmandatest
        riikidest ühendusse toodavate toodete veterinaarkontrolli põhimõtted)7 võib
        impordiloa anda üksnes toodete puhul, mis vastavad ühenduses kehtivate toiduahela
        menetluskorra, eeskirjade ja kontrollide nõuetele.
(11)    Käesoleva määrusega ette nähtud meetmed on kooskõlas lamba- ja kitselihaturu
        korralduskomitee arvamusega,
4
        EÜT L 143, 27.6.1995, lk 7. Määrust on viimati muudetud määrusega (EÜ) nr 272/2001 (EÜT L 41,
        10.2.2001, lk 3).
5
        EÜT L 253, 11.10.1993, lk 1. Määrust on viimati muudetud määrusega (EÜ) nr 883/2005 (ELT L 148,
        11.6.2005, lk 5).
6
        EÜT L 18, 23.1.2003, lk 11.
7
        EÜT L 24, 30.1.1998, lk 9. Direktiivi on viimati muudetud Euroopa Parlamendi ja nõukogu määrusega
        (EÜ) nr 882/2004 (ELT L 165, 30.4.2004, lk 1).
 ---pagebreak--- 30.12.2006         ET                   Euroopa Liidu Teataja                                 L 413/5
ON VASTU VÕTNUD KÄESOLEVA MÄÄRUSE:
                                              Artikkel 1
Käesoleva määrusega kehtestatakse ühenduse tariifikvoodid lammaste, kitsede, lambaliha ja
kitseliha suhtes ajavahemikuks 1. jaanuar – 31. detsember 2007.
                                              Artikkel 2
Lisas osutatud riikidest pärit ühendusse imporditavate CN-koodide 0104 10 30, 0104 10 80,
0104 20 90, 0210 99 21, 0210 99 29 ja 0204 alla kuuluvate lammaste, kitsede, lambaliha ja
kitseliha suhtes kohaldatavad tollimaksud peatatakse või neid vähendatakse kooskõlas
käesoleva määrusega.
                                              Artikkel 3
1.        CN-koodi 0204 alla kuuluva rümba massi ekvivalendina väljendatud liha ja CN-
          koodide 0104 10 30, 0104 10 80 ja 0104 20 90 alla kuuluvate elusloomade
          impordikogused ja kohaldatavad tollimaksud on sätestatud lisas.
2.        Lõikes 1 nimetatud rümba massi ekvivalendi arvutamiseks korrutatakse lamba- ja
          kitselihatoodete netomass järgmiste koefitsientidega:
          a)     elusloomad: 0,47;
          b)     kondita lamba- ja kitsetalleliha: 1,67;
          c)     kondita lambaliha ja kondita kitseliha, v.a talleliha, ja nende segud: 1,81;
          d)     kondiga tooted: 1,00.
          Kitsetall on kuni üheaastane kits.
                                              Artikkel 4
          Erandina määruse (EÜ) nr 1439/95 II jaotise A ja B osast hallatakse käesoleva
          määruse lisas sätestatud tariifikvoote põhimõttel “kes ees, see mees” kooskõlas
          määruse (EMÜ) nr 2454/93 artiklitega 308a, 308b ja artikli 308c lõikega 1 alates 1.
          jaanuarist kuni 31. detsembrini 2007. Kõnealuse määruse artikli 308c lõikeid 2 ja 3 ei
          kohaldata. Impordilitsentse ei nõuta.
                                              Artikkel 5
1.        Lisas kindlaksmääratud tariifikvootide kasutusõiguse saamiseks tuleb ühenduse
          tolliasutustele esitada asjaomase kolmanda riigi pädevate asutuste välja antud kehtiv
          päritolutõend ja asjaomaste kaupade vabasse ringlusse lubamise tollideklaratsioon.
 ---pagebreak--- L 413/6         ET                     Euroopa Liidu Teataja                         30.12.2006
        Nende toodete päritolu, mille suhtes kohaldatakse muid kui sooduslepingust
        tulenevaid tariifikvoote, määratakse kooskõlas ühenduses kehtivate sätetega.
2.      Lõikes 1 osutatud päritolutõend on järgmine:
        a)    sooduslepingu alla kuuluva tariifikvoodi puhul kõnealuses lepingus sätestatud
              päritolutõend;
        b)    muude tariifikvootide puhul kooskõlas määruse (EMÜ) nr 2454/93 artikliga 47
              kehtestatud tõend, mis sisaldab lisaks kõnealuses artiklis sätestatud teabele
              muu hulgas järgmisi andmeid:
              –     CN-kood (vähemalt neli esimest numbrit),
              –     asjaomase tariifikvoodi järjekorranumber või järjekorranumbrid,
              –     iga     käesoleva      määruse      artikli   3   lõikes  2    täpsustatud
                    koefitsiendikategooria kogu netomass;
        c)    riigi puhul, mille kvoodid kuuluvad nii punkti a kui ka punkti b alla ja
              ühendatakse, punktis a nimetatud tõend.
        Kui punktis b nimetatud päritolutõend esitatakse täiendava dokumendina üksnes ühe
        vabasse ringlusse lubamise deklaratsiooni puhul, võib see sisaldada mitut
        järjekorranumbrit. Kõikidel muudel juhtudel võib see sisaldada ainult üht
        järjekorranumbrit.
3.      Et saada lisas sätestatud riikide rühma 4 jaoks CN-koodide ex 0204, ex 0210 99 21 ja
        ex 0210 99 29 alla kuuluvate toodete suhtes kindlaks määratud tariifikvootide
        kasutusõigust, peab päritolutõend sisaldama toodete kirjeldust käsitlevas lahtris üht
        järgmistest märkustest:
        a)    “kodulammastest saadud lambalihatoode/-tooted”;
        b)    “muudest kui kodulammastest saadud lambalihatoode/-tooted”.
        Need märkused peavad vastama                   kõnealuste   toodetega  kaasas    oleva
        veterinaarsertifikaadi märkustele.
                                            Artikkel 6
Käeolev määrus jõustub selle Euroopa Liidu Teatajas avaldamise päeval.
Määrust kohaldatakse alates 1. jaanuarist 2007.
Käesolev määrus on tervikuna siduv ja vahetult kohaldatav kõikides liikmesriikides.
 ---pagebreak--- 30.12.2006       ET         Euroopa Liidu Teataja L 413/7
Brüssel, 27. detsember 2006
Komisjoni nimel
komisjoni liige
Mariann FISCHER BOEL
 ---pagebreak---          L 413/8                 ET                       Euroopa Liidu Teataja                                      30.12.2006
                                                                   LISA
           Lamba- ja kitseliha rümba massi ekvivalendi tonnides (t) ühenduse 2007. aasta tariifikvoodid
                                                         Järjekorranumber süsteemi “kes ees, see mees” alusel                     Aastane
                                                                                                                                   kogus
                              Väärtusel Koguseline Elusloomad           Kondita        Kondita      Kondiga liha                 tonnides
 Riikide                          ine    tollimaks (Koefitsient =     lambaliha1     lambaliha 2      ja rümbad
             CN-koodid                                                                                                Päritolu    rümba
rühma nr                      tollimaks eurot 100       0,47)        (Koefitsient = (Koefitsient =  (koefitsient =                 massi
                                   %     kg kohta                        1,67)          1,81)            1,00)                  ekvivalendi
                                                                                                                                   alusel
                                                          ---           09.2101        09.2102         09.2011     Argentina         23 000
                                                          ---           09.2105        09.2106         09.2012     Austraalia        18 786
                                                          ---           09.2109        09.2110         09.2013     Uus-             227 854
                                                                                                                   Meremaa
                                                          ---           09.2111        09.2112         09.2014     Uruguay            5 800
                                                          ---           09.2115        09.2116         09.1922     Tšiili             5 800
    1             0204           Null       Null          ---           09.2119        09.2120         09.0790     Island             1 350
                                                          ---           09.2121        09.2122         09.0781     Norra                300
                                                          ---           09.2125        09.2126         09.0693     Gröönimaa            100
                                                          ---           09.2129        09.2130         09.0690     Fääri saared           20
                                                          ---           09.2131        09.2132         09.0227     Türgi                200
                                                          ---           09.2171        09.2175         09.2015     Muud3                200
             0104 10 30,
             0104 10 80
                    ja
             0104 20 90.
   2            Muude
              liikide kui
             kodulamba           Null       Null       09.2141          09.2145        09.2149         09.1622     AKV riigid           100
                 puhul
                üksnes:
               ex 0204,
             ex 0210 99
            21 ja ex 0210
                 99 29.
             Kodulamba
                 puhul                  Koguselis
                üksnes:                       e
               ex 0204,                  tollimaks
             ex 0210 99          Null         u          ----           09.2161        09.2165         09.1626     AKV riigid           500
                  21 ja                  alandami
             ex 0210 99                   ne 65 %
                   29.
             0104 10 30
   3                                                                                                               Erga omnes4
             0104 10 80          10 %       Null       09.2181            -----          ----          09.2019                            92
             0104 20 90
         1           Ja kitsetalleliha.
         2           Ja muu kitseliha peale talleliha.
         3           “Muud” tähendab igasugust päritolu, sealhulgas AKV riigid, välja arvatud käesolevas tabelis nimetatud
                     muud riigid.
         4           Erga omnes viitab päritolule mis tahes riigist, sealhulgas käesolevas tabelis nimetatud riigid.